open-index/open-wikipedia-markdown huggingface dataset:
Šukė

**Šukė** – kaimas centrinėje Kretingos rajono savivaldybės dalyje, 7 km į pietryčius nuo Darbėnų, pakeliui į Kūlupėnus (8 km). Seniūnaitijos centras. Veikia Kretingos rajono viešosios Motiejaus Valančiaus bibliotekos filialas (1976 m. atkeltas iš Kašučių), Kretingos rajono kultūros centro filialas, medicinos punktas, pašto skyrius (LT-97020), Dainiaus Miliaus gintaro ir Juliaus Kalniaus medienos apdirbimo individualios įmonės, Vaineikių girininkijos administracija.

## Geografija

Įsikūręs lygumoje, prie kelio , nuo kurio atsišakoja keliai į Vaineikius ir Voveraičius (Kretingą). Centrine dalimi teka Šukupis (kairysis Akmenos intakas), kuris kaime patvenktas. Aplinkui stūkso Vaineikių, Mestinės, Ganyklų, Kubiliškės, Čyžibergo ir Kašučių miškai. Kaimas ribojasi su Žiogelių, Gargždupio, Vaineikių Medsėdžių ir Genčų Medsėdžių žemėmis.

## Istorija

XVI a. įkurtas Šukės bajorkaimis (*okolica Szukie*, *Шуки*). Pavadinimas kilo iš Šukupio upelio, seniau vadinto *Šuke*.

Nuo XIX a. bajorkaimis priklausė Telšių apskričiai, dvasiniu gyvenimu nuo XVI a. rūpinosi Darbėnų parapijos kunigai.

1846 m. buvo 7 dūmai, 1923 m. – 10 ūkių. 1935 m. kaimo gyventojas Leopoldas Barkauskas dalyvavo „Mūsų laikraščio“ paskelbtame konkurse ir laimėjo 150 litų dovaną.

Paskutiniai Šukės bajorai *Čižai* XX a. pradžioje pastatė mūrinius dvarelio ūkinius pastatus, be tradicinės žemdirbystės plėtojo pienininkystę.

Vėlyvojo Sovietmečio metu, sujungus keletą kolūkių į vieną, Šukė tapo Kašučių kolūkio centrinė gyvenvietė. Išlikusiame Čyžų dvare su naujais priestatais veikė kolūkio kontora ir ūkinis-gamybinis padalinys, įsikūrė biblioteka, kultūros namai. 1964 m. Šukėje buvo atidarytas Žiogelių aštuonmetės mokyklos keturių klasių skyrius. Po kelerių metų paliktos tik pirmos trys klasės. Pirmoji mokytoja V.Kliauzienė. 1975 metais mokykla persikelia į naujai pastatytą dviejų aukštų pastatą. 2004 m. prijungiama prie Darbėnų J.Šimkaus vidurinės mokyklos. Uždaryta 2008 m.

Gyvenvietė aktyviau pradėjo plėstis po 1964 m. Iki tol gyvenvietėje buvo tik šešios pavienės sodybos. Paskutiniais kolūkio egzistavimo laikais gyvenvietės keliai buvo išasfaltuoti, įvestas vandentiekis, pastatytas vaikų darželis, pastatyta daug naujų gyvenamųjų namų, naujos ūkio mechaninės dirbtuvės.

## Gyventojai

### Žymūs asmenys
;Gyvena
* Povilas Turauskis, mokslinis agronomas, Lietuvos ir Kretingos rajono savivaldybės politinis bei visuomenės veikėjas.

## Kultūros paveldas
* Koplytėlė su Kristaus karste skulptūrine grupe (skulptūros – XIX a. pab.; koplytėlė atnaujinta 1990 m.).
* Senosios kaimo kapinės, vadinamos Markapiais (XVI–XIX a.).

## Šaltiniai

## Nuorodos
* Audra Venckuvienė. Šukėje rajono ūkininkų žvaigždynas. – Vakarų ekspresas – 2007, gegužės 30
* Irena Šeškevičienė. Šukiškiai darbo svetur nebeieško. – Pajūrio naujienos – 2007, rugsėjo 21
* Audronė Puišienė. Gyventojai priešinasi vietinės rinkliavos mokesčiui. – Pajūrio naujienos – 2009, liepos 8
* Irena Šeškevičienė. Gyvenimas kaime, kur šukės laimę neša. – Pajūrio naujienos – 2010, gegužės 21
* 
* Irena Šeškevičienė. Suvėrė žemaitiško paveldo perlus. – Pajūrio naujienos – 2010, lapkričio 23
Plokščiai (Kretinga)

**Plokščiai** – kaimas šiaurinėje Kretingos rajono savivaldybės dalyje, 12 km į šiaurės rytus nuo Darbėnų, 5 km į šiaurės vakarus nuo Grūšlaukės, prie Darbos ištakų. Seniūnaitijos centras.

## Geografija

Kaimo žemes juosia Taško, Plokščių, Darbalių ir Mančių miškai. Pietvakariuose jos ribojasi su Darbalėmis, o pietryčiuose – su Mančiais. Per kaimą teka Juodupis, centrinėje dalyje išteka dešinysis Šlaveitos intakas Narmanšakė, o vakarinėje dalyje – Darba. Šiaurės vakariniu pakraščiu eina Kretingos–Skuodo geležinkelis, kaimą kerta kelias Darbalės–Mažonai.

## Istorija

Prie Juodupio pirmieji gyventojai pasirodė priešistoriniais laikais. Apie tai liudija netoli Plokščių ąžuolo aptiktas apeiginis akmuo su dubeniu.
 
Išlikusios senosios kapinės liudija, kad XVII–XVIII a. miškingoje Palangos seniūnijos žemėje susiformavo kaimas, kuris XIX a. žemėlapiuose žymimas kaip *Pajuodupių* bajorkaimis (Ок. Поюдупе). Vėliau jis pavadintas *Plokščiais*.
Manoma, kad pavadinimas kilo iš asmenvardžio *Plokštys* daugiskaitinės formos.

1923 m. kaime buvo 13 sodybų.

1945–1952 m. aplinkiniuose miškuose veikė Kardo rinktinės partizanai.

1949–1969 m. Plokščiai buvo *Žemaičių žemės* kolūkio centrinė gyvenvietė. Joje veikė biblioteka, kultūros namai, parduotuvė, Mančių pradinė mokykla. Ūkį prijungus prie *Grūšlaukės* kolūkio, Plokščiai tapo pagalbinė gyvenvietė, kurioje švietimo ir kultūros įstaigos netrukus uždarytos.

Nuo 2007 m. Darbėnų seniūnijos, Kretingos miškų urėdijos ir medžiotojų klubo „Lūšis“ iniciatyva gegužės pabaigoje prie senojo ąžuolo rengiama Plokščių kaimo bendruomenės šventė.

## Gyventojai

## Gamtos ir kultūros paveldas
* Plokščių (Grūšlaukės) ąžuolas, gamtos paminklas.
* Plokščių senosios kapinės (XVII–XIX a.).
* Apeiginis akmuo su dubeniu.
* Koplytėlė ąžuolo drevėje su Švč. Mergelės Marijos Sopulingosios skulptūra.

## Šaltiniai
Daugpilio rajonas

**Daugpilio rajonas** () buvo administracinio suskirstymo vienetas Latgaloje. Ribojasi su Baltarusija, Lietuva, Jekabpilio rajonu, Preilių rajonu ir Kraslavos rajonu. Rajono centras yra Daugpilis.
 
2009 m. panaikintas (žr. Latvijos administracinis suskirstymas (nuo 2009 m.)).
Plerninės

**Plerninės**, arba **kūjagalvinės** (*Cottidae*) – skorpenžuvių (*Scorpaeniformes*) žuvų šeima.

Priklauso dugninės jūrinės ir gėlavandenės žuvys buožgalviškos formos, su didele, plokščia galva. Kūnas be žvynų, plikas arba apaugęs dygleliais, plokštelėmis, odos išaugomis. Ant galvos ir žiaunadangčių yra aštrių dyglių. Uodegos pelekas nedidelis, tiesiu arba iškiliu užpakaliniu kraštu. Būna 2 nugariniai pelekai. Krūtininiai pelekai labai dideli. Plaukiojamosios pūslės nėra. 

Lietuvoje randamos:
* Builis, arba jūrinis kūjagalvis (*Myoxocephalus scorpius*)
* Ragys (*Myoxocephalus quadricornis*)
* Paprastasis kūjagalvis, arba plernė (*Cottus gobio*)
* Raibapelekis kūjagalvis, arba raibakojis kūjagalvis (*Cottus poecilopus*)

## Gentys
Šeimoje yra apie 70 genčių, 300 rūšių.
* Briedinės plernės (*Alcichthys*)
* *[[Andriashevicottus]]* 
* Australinės plernės (*Antipodocottus*)
* *[[Archistes]]* 
* Sidabrinės plernės (*Argyrocottus*) 
* Kabliaragės plernės (*Artediellichthys*) 
* Antilopinės plernės (*Artediellina*) 
* Šakotadyglės plernės (*Artedielloides*) 
* Lenktadyglės plernės (*Artediellus*) 
* Artedžio plernės (*Artedius*) 
* Rožinės plernės (*Ascelichthys*) 
* Teiloro plernės (*Asemichthys*) 
* Žvaigždinės plernės (*Astrocottus*) 
* Bolino plernės (*Atopocottus*) 
* *[[Batrachocottus]]* 
* Berai (*Bero*) 
* *[[Bolinia]]* 
* Rausvanugarės plernės (*Chitonotus*) 
* Plernytės (*Clinocottus*) 
* Plernės bėglės (*Cottiusculus*) 
* *[[Cottocomephorus]]* 
* Paprastieji kūjagalviai (*Cottus*) 
* Darumos (*Daruma*) 
* Raguotosios plernės (*Enophrys*) 
* Plernės furcinos (*Furcina*) 
* Šalmuotosios plernės (*Gymnocanthus*) 
* Pusžvynės plernės (*Hemilepidotus*) 
* Icelinai (*Icelinus*) 
* Dviragės plernės (*Icelus*) 
* Džordano plernės (*Jordania*) 
* Violetinės plernės (*Leiocottus*) 
* *[[Leocottus]]* 
* *[[Lepidobero]]* 
* Siauragalvės plernės (*Leptocottus*) 
* Plokščiagalvės rytinės plernės (*Megalocottus*) 
* Drugelinės plernės (*Melletes*) 
* *[[Mesocottus]]* 
* Norveginės plernės (*Micrenophrys*) 
* Balnotosios plernės (*Microcottus*) 
* Builiai (*Myoxocephalus*) 
* *[[Ocynectes]]* 
* Plerniūkštės (*Oligocottus*) 
* Bukasnukės plernės (*Orthonopias*) 
* Akmenyniai builiai (*Paracottus*) 
* Dyglianugarės plernės (*Paricelinus*) 
* Bukosios plernės (*Phallocottus*) 
* *[[Phasmatocottus]]* 
* Pūkuotosios plernės (*Porocottus*) 
* Šuniukinės plernės (*Pseudoblennius*) 
* *[[Radulinopsis]]* 
* Lieknosios plernės (*Radulinus*) 
* *[[Rastrinus]]* 
* Plernės rikuzenijai (*Ricuzenius*) 
* *[[Ruscarius]]* 
* *[[Scorpaenichthys]]* 
* Plernės sigmistai (*Sigmistes*) 
* Išsipūtėlės plernės (*Stelgistrum*) 
* *[[Stlegicottus]]* 
* Paradinės plernės (*Stlengis*) 
* Išsprogtakiai builiai (*Synchirus*) 
* Ilgadyglės plernės (*Taurocottus*) 
* Jūrų buivolai (*Taurulus*) 
* *[[Thyriscus]]* 
* Rausvaodės plernės (*Trachidermus*) 
* *[[Trichocottus]]* 
* Raguočiai (*Triglops*) 
* Raštuotosios plernės (*Vellitor*) 
* Gelminiai kabliaragiai (*Zesticelus*) 

## Nuorodos
* Plerninių (kūjagalvinių) (''Cottidae'') iliustracijos ir rūšių sąrašas
Australinės velvetės

**Australinės velvetės** (*Pataecidae*) – skorpenžuvių (*Scorpaeniformes*) būrio žuvų šeima. Gyvena prie Australijos krantų. Neturi žvynų.

Šeimoje 3 gentys, 5 rūšys.

## Gentys
* Ilgasnukės velvetės (*Aetapcus*)
* Ūsuotosios velvetės (*Neopataecus*)
* Paprastosios australinės velvetės (*Pataecus*)
Raudonosios velvetės

**Raudonosios velvetės** (*Gnathanacanthidae*) – skorpenžuvių (*Scorpaeniformes*) būrio žuvų šeima, kurioje 1 gentis ir 1 rūšis – raudonoji velvetė (*Gnathanacanthus goetzeei*). Dydis – iki 30 cm. Kūnas raudonas. Visi pelekai dideli, su dygliais. Gyvena prie Australijos krantų.
Plokštinės raketų bazė

**Plokštinės požeminė balistinių raketų su termobranduoliniais užtaisais bazė** – Sovietų Sąjungos ginkluotųjų pajėgų raketų bazė, pastatyta Plokštinės miške netoli Platelių ežero, 13 km šiauriau Plungės, aukščiausioje miškais apaugusioje, mažai apgyvendintoje regiono vietovėje į šiaurės rytus nuo Plokščių kaimo. Tai pirmoji kovinė sovietų požeminė R-12 Dvina balistinių vidutinio nuotolio raketų bazė. Joje bazavosi vienas 79-ojo raketų pulko divizionas. 

## Istorija

Bazė statyta nuo 1960 m. rugsėjo iki 1962 m. gruodžio 31 d. Bazės statyboje per 2 metus dalyvavo viso apie 10 000 kareivių, daugiausia estų. Prieš pradedant įrenginėti bazę, iš apylinkių buvo iškelti visi gyventojai.

Raketų paleidimo aikštelė buvo aptverta tvora, kurią sudarė 6 apsauginės linijos: spygliuotos vielos, signalizacijos, aukštos įtampos elektros linijos. Po apginklavimo R-12U raketomis bazė buvo priimta į ginkluotę 1964 m. sausio 5 d.

1978 m. JAV žvalgybos tarnyboms sužinojus apie bazės vietą, vasarą iš bazės ginkluotė buvo išvežta, pasitraukė SSRS kariai. Po nepriklausomybės paskelbimo ir SSRS kariuomenės pasitraukimo, požeminis statinys ilgą laiką buvo neprižiūrimas ir niokojamas, bazėje siautėjo vandalai ir ypač metalo rinkėjai, kurie vogė viską kas įmanoma, pjaustė spalvotą metalą ir gabendavo supirkėjams.

Nuniokotoje buvusioje balistinių raketų bazėje po rekonstrukcijos buvo įkurtas Militarizmo muziejus, pervadintas Šaltojo karo muziejumi.

## Karinis potencialas

Raketų skrydžio nuotolis siekė iki 2280 km, startinė masė iki 42,2 t, kovinės dalies masė iki 1630 kg. Raketos termobranduolinė kovinė dalis, priklausomai nuo tipo, atitiko 1-1,3 / 2-2,3 megatonų TNT ekvivalento galingumą. Priklausomai nuo politinės situacijos raketos buvo nutaikomos į Ispaniją, D. Britaniją, Norvegiją, Turkiją, Vakarų Vokietiją. Dėl itin didelio bazės slaptumo ir galimo pavojaus Platelių gyventojams raketos iš bazės niekada nebuvo leidžiamos. Bazę sudaro 4 gelžbetoniniai raketų paleidimo įrenginiai – šachtos, dengiamos virš žemės iškilusiais kupolais. Juos buvo galima pakelti, bėgiais nuslinkti į šalį per 30 min. Visa bazė, kurią sudarė keturios 27 m gylio apie 5 m skersmens raketų šachtos, patalpos, kuriose sumontuota valdymo, paleidimo įranga, elektros generatoriai, yra po žeme. Požemiai tamsūs, siauri praėjimai, masyvios geležinės durys. Esant ypatingai situacijai, užtikrinus visišką sandarumą buvo galima išgyventi 3 paras.

## Literatūra

* Asta Semokaitė. Ežero kaimynystėje raketinė bazė. 2008 m. liepos 15 d. Dienraštis 15min. http://www.15min.lt/naujiena/laisvalaikis/keliones/37/302/

## Nuorodos

* Oficialus Šaltojo karo muziejaus Žemaitijos nacionaliniame parke puslapis 
* Raketų bazė ''urbanexploration.lt'' portale
Kiauliasnukinės

**Kiauliasnukinės** (*Congiopodidae*) – skorpenžuvių (*Scorpaeniformes*) būrio žuvų šeima. Paplitusios pietų pusrutulio vandenyse.

Šeimoje 4 gentys, 8 rūšys.
## Gentys
*Baikščiosios kiauliasnukės (*Alertichthys*)
*Paprastosios kiauliasnukės (*Congiopodus*)
*Baltasnukės (*Perryena*)
*Antarktinės kiauliasnukės (*Zanclorhynchus*)

## Šaltiniai
InCulto

**„InCulto“** – Lietuvos muzikos grupė, susikūrusi 2003 m., 2010 m. atstovė Lietuvai Eurovizijos dainų konkurse, kuri pranešė 2011 m. pradžioje nutrauksianti veiklą.

## Biografija
Susikūrė 2003 m., groja netradicinę, elektroninę  muziką. Pagrindinis tikslas – eksperimentuoti su skirtingomis muzikinėmis tendencijomis ir technikomis, sukuriant subalansuotą naujo ir seno mišinį, sulieti organiką ir sintetiką, gyvumą ir elektroniką, agresiją ir ramybę/atsipalaidavimą. 

Grupė 2 kartus dalyvavo nacionalinėje atrankoje į tarptautinį muzikos konkursą „Eurovizija“. 2006 m. atrankoje su daina „Welcome to Lithuania“ užėmė 2-ą vietą (nusileidę tik „LT United“), o 2010 m. kovo 4 d. vienbalsiai komisijos ir žiūrovų (sulaukė 23 767 balsų) sprendimu išrinkti atstovauti Lietuvai 2010 m. Eurovizijos dainų konkurse Osle su daina „Eastern European Funk“ , bet nepateko į Eurovizijos finalą.

## Nariai

* Jurgis Didžiulis (vokalas, gitara)
* Aurelijus Morlencas (bosinė gitara)
* Jonas Narbutas (būgnai)
* Jievaras Jasinskis (trombonas)
* Laurynas Lapė (trimitas)
* Šarūnas Kirdeikis (prisijungė prie grupės dalyvavimui Eurovizijoje)

## Diskografija

### Albumai
* 2004 m. *PostSovPop*
* 2007 m. Marijos Žemės Superhitai
* 2010 m. *Eastern European Funk EP*
* 2010 m. *Closer Than You Think*

### Radijo singlai
* 2004 m. Jei labai nori (su Linu Karaliumi)
* 2004 m. Suk, suk ratelį
* 2005 m. *Boogaloo*
* 2006 m. *Welcome to Lithuania*
* 2007 m. Reikia bandyt (su Erica Jennings)
* 2007 m. Pasiilgau namų (su Andrium Rimiškiu)
* 2010 m. *Eastern European Funk*
* 2010 m. *Keep on Dancing*
* 2010 m. *Close to Midnight*
* 2010 m. *If Not Me*

## Šaltiniai

## Nuorodos
* Oficiali grupės svetainė 
* Oficialus grupės tinklalapis Myspace
*
Karpuotinės

**Karpuotinės** (*Synanceiidae*) – skorpenžuvių (*Scorpaeniformes*) būrio žuvų šeima. Paplitusios Indijos ir Ramiajame vandenynuose. Daugiausia jūrinės rūšys, nors kelios gyvena ir upėse. Turi nuodų liaukas.
 
Šeimoje 9 gentys, 36 rūšys.
## Gentys
*Dygiosios karpuotės (*Choridactylus*)
*Erozos (*Erosa*)
*Japoninės karpuotės (*Inimicus*)
*Dėmėtosios karpuotės (*Leptosynanceia*)
*Minousai (*Minous*)
*Paprastosios karpuotės (*Pseudosynanceia*)
*Paprastosios karpotosios skorpenos (*Synanceia*)
*Skorpenos stebėtojos (*Trachicephalus*)

## Nuorodos
*Karpuotinių (''Synanceiidae'') žuvų iliustracijos ir rūšių sąrašas
Šarvuotieji jūrgaidžiai

**Šarvuotieji jūrgaidžiai** (*Peristediidae*) – skorpenžuvių (*Scorpaeniformes*) būrio žuvų šeima. 
Paplitę tropikinių vandenų gelmėse.

Šeimoje 5 gentys, 45 rūšys.
## Gentys
* Krokodiliniai jūrgaidžiai (*Gargariscus*)
* Raguotieji krokodiliniai jūrgaidžiai (*Heminodus*)
* *[[Paraheminodus]]*
* Šarvuotieji jūrgaidžiai (*Peristedion*)
* Jūrgaičiai satyrai (*Satyrichthys*)
 

Image:Peristedion brevirostre.jpg|*Peristedion brevirostre*
Image:Peristedion longispatha.jpg|*Peristedion longispatha*
Image:Peristedion miniatum.jpg|Mažasis šarvuotasis jūrgaidis (*Peristedion miniatum*)
Jūrgaidinės

**Jūrgaidinės**, arba **triglinės** (*Triglidae*) – skorpenžuvių (*Scorpaeniformes*) būrio žuvų šeima. Paplitę vandenynų atogrąžų srityse.

Šeimoje yra 8 gentys, 114 rūšių.
## Gentys
*Dryžieji jūrgaidžiai (*Aspitrigla*)
*Centrinės Amerikos jūrgaidžiai (*Bellator*)
*Kregždiniai jūrgaidžiai (*Chelidonichthys*)
*Europiniai jūrgaidžiai (*Eutrigla*)
*Stambiažvyniai jūrgaidžiai (*Lepidotrigla*)
*Amerikiniai jūrgaidžiai (*Prionotus*)
*Sparnapelekiai jūrgaidžiai (*Pterygotrigla*)
*Paprastieji jūrgaidžiai (*Trigla*)


Image:Bellator egretta.jpg|*Bellator egretta*
Image:Bellator militaris.jpg|*Bellator militaris*
Image:Prionotus alatus.jpg|*Prionotus alatus*
Image:Prionotus beanii.jpg|*Prionotus beanii*
Kaulaliežuvės

**Kaulaliežuvės** (*Osteoglossiformes*) – kaulinių žuvų būrys.

## Šeimos
* Gėlavandeniai drugeliai (*Pantodontidae*)
* Kaulaliežuvinės (*Osteoglossidae*)
* Peiliažuvinės (*Notopteridae*)
* Elektriniai unguriai (*Gymnarchidae*)
* Straubliuotinės (*Mormyridae*)

Kai kurie sistematikai šiam būriui priskiria ir mėnulakinių (*Hiodontidae*) šeimą, kuri priklauso savarankiškam būriui – mėnulakės (*Hiodontiformes*).

## Nuorodos
* Order Summary for Osteoglossiformes
Kariotiškės

**Kariotiškės** – kaimas Trakų rajono savivaldybėje, prie geležinkelio Vilnius–Kaunas, 2 km į šiaurės vakarus nuo Lentvario. Seniūnaitijos centras. Yra Kariotiškių geležinkelio stotelė, maisto parduotuvė, buvusi Kariotiškių pradinė mokykla, išlikęs Kariotiškių dvaras.

## Geografija

Kariotiškės įsikūrusios prie Trakų istorinio nacionalinio parko, netoli Kulpio ežero.

Buvęs Vilniaus miesto sąvartynas (dar vadinamas Kariotiškių sąvartynu) nuo Kariotiškių yra už 5 km prie Rykantų.

## Istorija

1950–1995 m. buvo kolūkio centrinė gyvenvietė. Iki 2015 m. veikė Kariotiškių pradinė mokykla.

|}

## Gyventojai

## Galerija

Kariotiskiu karjeras by Augustas Didzgalvis.jpg|Kariotiškių žvyro karjeras
Kariotiškių kryžius.JPG|Kryžius kaimo centre
Kariotiškių dvaras.JPG|Buvusio dvaro statinys („Ponų namas“)
Kariotiskiu savartyno kalnas by Augustas Didzgalvis.jpg|Buvusio Kariotiškių sąvartyno kalnas


## Šaltiniai
Bernd Schneider

**Berntas Šnaideris** (g. 1973 m. lapkričio 17 d.) – futbolininkas, buvęs Vokietijos rinktinės saugas.

## Karjera
Nacionalinėje komandoje debiutavo 1999 m. liepos 28 d.

Su rinktine žaidė 2006 m. pasaulio čempionate, kur per septynerias rungtynes atliko vieną rezultatyvų perdavimą.

2009 m. liepos 26 d. paskelbė baigiantis karjerą, dėl nugaros problemų.

## Dalyvavimas čempionatuose

|}

## Išnašos

## Nuorodos
*
Lukas Podolski

**Lukašas Podolskis** (; g. 1985 m. birželio 4 d.) – lenkų kilmės Vokietijos futbolininkas, Vokietijos rinktinės ir Górnik Zabrze klubo puolėjas.

## Karjera
Nacionalinėje komandoje žaidžia nuo 2004 m. birželio 6 d., su rinktine žaidė 2006 m. pasaulio čempionate, kur per ketverias rungtynes įmušė tris įvarčius, du iš jų aštuntfinalyje į  vartus. Žaidėjas išrinktas geriausiu jaunu čempionato žaidėju.

2009 m. sausio 19 d. sugrįžo į 1. FC Köln klubą.

2008 m. Europos čempionato atrankos varžybose rungtynėse prieš San Marino rinktinę pelnė 4 įvarčius.

## Dalyvavimas čempionatuose

|}

## Išnašos

## Nuorodos
* 
*
David Odonkor

**Davidas Odonkoras** (g. 1984 m. vasario 21 d.) – iš Ganos kilęs Vokietijos futbolininkas, Vokietijos rinktinės  saugas.

## Karjera

## Rinktinė
Nacionalinėje komandoje žaidė nuo 2006 m. gegužės 30 d., su rinktine žaidė 2006 m. pasaulio čempionate, kur per ketverias rungtynes žaidė 125 minutes, atliko 1 rezultatyvų perdavimą.

## Dalyvavimas čempionatuose

|}

## Išnašos

## Nuorodos
*
Christoph Metzelder

**Kristofas Mecelderis** (; g. 1980 m. lapkričio 5 d.) – buvęs futbolininkas, Vokietijos rinktinės ir Schalke klubo gynėjas.

Nacionalinėje komandoje žaidė nuo 2001 m. rugpjūčio 15 d., su rinktine žaidė 2006 m. pasaulio čempionate.

## Dalyvavimas čempionatuose

|}

## Išnašos

## Nuorodos
*
Danny Fonseca

**Dani Fonseka** (g. 1979 m. lapkričio 7 d.) – buvęs futbolininkas, saugas. Atstovavo Kosta Rikos rinktinei.

## Karjera
1998–2006 m. priklausė Cartaginés klubui. 2006–2010 m. atstovavo Brujas FC. 2010–2018 m. rungtyniavo Cartaginés.

## Rinktinė
Nuo 2003 m. atstovavo Kosta Rikos nacionalinei rinktinei. Dalyvavo 2006 m. pasaulio čempionate, tapo pirmuoju šio čempionato žaidėju, kuriam parodyta geltona kortelė, per dvejas rungtynes aikštėje buvo 118 minutes.

## Dalyvavimas čempionatuose

|}

## Išnašos

## Nuorodos
*
Owen Hargreaves

**Ovenas Li Hargryvsas** (; g. 1981 m. sausio 20 d.) – Kanadoje gimęs Anglijos futbolininkas, buvęs Anglijos rinktinės saugas.

Nacionalinėje komandoje žaidžia nuo 2001 m. rugpjūčio 15 d., su rinktine žaidė ketveriose 2006 m. pasaulio čempionato rungtynėse, ketvirtfinalio rungtynėse buvo išrinktas geriausiu rungtynių žaidėju.

Du kartus laimėjo UEFA Čempionų lygą.

## Laimėjimai

;Bayern Munich
* Bundesliga: 2000–01, 2002–03, 2004–05, 2005–06 m.
* Vokietijos futbolo taurė: 2002–03, 2004–05, 2005–06 m.
* Vokietijos futbolo lygos taurė: 2004 m.
* UEFA Čempionų lyga: 2000–01 m.
* Tarpžemyninė taurė: 2001 m.

;Manchester United
* Premier League: 2007–08 m.
* UEFA Čempionų lyga: 2007–08 m.

## Dalyvavimas čempionatuose

|}

## Šaltiniai
Tim Borowski

**Timas Borovskis** (; g. 1980 m. gegužės 2 d.) – buvęs futbolininkas, Vokietijos rinktinės saugas.

## Karjera
Atstovavo Werder Bremen klubui.

## Rinktinė
Nacionalinėje komandoje žaidė nuo 2002 m. rugpjūčio 21 d.

Su rinktine žaidė 2006 m. pasaulio čempionate, kur per šešerias rungtynes aikštėje išbuvo 248 minutes, atliko vieną rezultatyvų perdavimą.

## Dalyvavimas čempionatuose

|}

## Išnašos

## Išnašos

## Nuorodos
*
Per Mertesacker

**Peras Mertezakeris** (; g. 1984 m. rugsėjo 29 d.) – futbolininkas, Vokietijos rinktinės ir Arsenal klubo gynėjas.

## Karjera

2011 m. rugpjūčio 31 d. pasirašė sutartį su Londono Arsenal klubu.

## Rinktinė
2004 m. spalio 9 d. debiutavo Nacionalinėje komandoje.

Su rinktine žaidė šešeriose 2006 m. pasaulio čempionato rungtynėse.

## Dalyvavimas čempionatuose

|}

## Išnašos

## Nuorodos
*
Plokščiagalvinės

**Plokščiagalvinės** (*Bembridae*) – skorpenžuvių (*Scorpaeniformes*) būrio žuvų šeima. Paplitusios Ramiajame ir Indijos vandenynuose nuo Pietų Afrikos iki Japonijos, Havajų ir Peru. Kūnas pailgas, cilindriškas, padengtas ktenoidiniais žvynais.

Šeimoje 3 gentys, 8 rūšys.

## Gentys
* Rožinės plokščiagalvės (*Bembradium*)
* Raudonosios plokščiagalvės (*Bembras*)
* *[[Brachybembras]]*
Avery John

**Averis Džonas** (g. 1975 m. birželio 18 d.) – karjerą baigęs futbolininkas, buvęs Trinidado ir Tobago rinktinės gynėjas.

## Karjera
Nacionalinėje rinktinėje žaidė nuo 1996 metų, su rinktine dalyvavo pasaulio čempionate, kur pirmosiose rungtynėse gavo dvi geltonas korteles ir tapo pirmuoju čempionato žaidėju, kuriam parodyta raudona kortelė. Iš viso čempionate per dvejas rungtynes sužaidė 75 minutes.

## Dalyvavimas čempionatuose

|}

## Išnašos

## Nuorodos
*
Dwight Yorke

**Dvaitas Everslis Jorkas** (g. 1971 m. lapkričio 3 d.) – buvęs futbolininkas, puolėjas. Kitados atstovavo Trinidado ir Tobago rinktinei.

## Karjera
Kitados rungtyniavo Aston Villa, Manchester United, Blackburn Rovers, Birmingham City, Sydney, Sunderland Klubuose.

Baigęs profesionalaus sportininko karjerą ėmėsi trenerio veiklos. 2022–2023	m. dirbo „Macarthur“ klubo (Australija) vyr. treneriu.

## Rinktinė
Nacionalinėje rinktinėje žaidė nuo 1989 metų, 2001 metais dėl nesutarimų su treneriu nusprendė baigti karjerą rinktinėje, tačiau vėl grįžo į komandą 2006 m. pasaulio čempionato atrankos varžybas, kuriose komanda pirmą kartą iškovojo teisę dalyvauti pasaulio čempionate. Čempionate sužaidė visas trejas rungtynes, pirmosiose rungtynėse, kurias rinktinė sužaidė lygiosiomis, D. Yorke išrinktas geriausiu rungtynių žaidėju.

## Dalyvavimas čempionatuose

|}

## Išnašos

## Nuorodos
* 
* Apie žaidėją 2006 m. čempionato svetainėje
Paprastosios plokščiagalvės

**Paprastosios plokščiagalvės** (*Platycephalidae*) – skorpenžuvių (*Scorpaeniformes*) būrio žuvų šeima. Paplitusios Indijos ir Ramiajame vandenynuose. Gyvena 10-300 m gylyje. Dydis – iki 1,1 m.

Šeimoje 18 genčių, 67 rūšys.
## Gentys
**[[Ambiserrula]]*
*Dėmėtosios plokščiagalvės (*Cociella*)
**[[Cymbacephalus]]*
**[[Elates]]*
**[[Eurycephalus]]*
**[[Grammoplites]]*
*Inegocijos (*Inegocia*)
**[[Kumococius]]*
**[[Leviprora]]*
*Stambiažvynės plokščiagalvės (*Onigocia*)
*Čiupiklinės plokščiagalvės (*Papilloculiceps*)
*Paprastosios plokščiagalvės (*Platycephalus*)
*Ratabulai (*Ratabulus*)
*Šlakuotosios plokščiagalvės (*Rogadius*)
**[[Solitas]]*
*Gumburiuotosios plokščiagalvės (*Sorsogona*)
*Didžiaakės plokščiagalvės (*Suggrundus*)
**[[Sunagocia]]*
*Dygiosios plokščiagalvės (*Thysanophrys*)

## Nuorodos
* Paprastųjų plokščiagalvių (''Platycephalidae'') žuvų iliustracijos ir rūšių sąrašas
Yahya Golmohammadi

**Jahija Golmohamadi** (, g. 1971 m. kovo 19 d.) – buvęs Irano futbolininkas, gynėjas. Atstovavo Irano vyrų futbolo rinktinei. 

## Karjera
; Futbolininko karjera
Karjerą pradėjo Traktor sazi. Vėlesniais metais priklausė Poora, Persepolis, Foolad, Persepolis, Saba Battery.

; Trenerio karjera
Baigęs profesionalaus futbolininko karjerą ėmėsi trenerio veiklos.

## Rinktinė
1993 m. debiutavo nacionalinėje komandoje.

Su rinktine dalyvavo 2006 m. pasaulio čempionate, kur pirmosiose rungtynėse įmušė įvartį į Meksikos komandos vartus.

## Dalyvavimas čempionatuose

|}

## Išnašos

## Nuorodos
*
Henrik Larsson

**Henrikas Larsonas** (g. 1971 m. rugsėjo 20 d.) – buvęs futbolininkas, treneris, Švedijos rinktinės puolėjas. Jo tėvas kilęs iš Kabo Verdės.

## Karjera
Nacionalinėje komandoje žaidė nuo 1993 m. spalio 13 d., su rinktine žaidė 2006 m. pasaulio čempionate, kur trečiosiose rungtynėse įmušė įvartį į Anglijos vartus.

2009 m. spalio 29 d. paskelbė pasitraukiantis iš profesionalaus futbolo. 2009 m. gruodžio 14 d. jam buvo pasiūlytas Landskrona BoIS vyr. trenerio postas.

## Dalyvavimas čempionatuose

|}

## Išnašos

## Nuorodos
*
Emmanuel Eboué

**Emanuelis Ebuė** (*Emmanuel Eboué*; g. 1983 m. birželio 4 d.) – buvęs futbolininkas, gynėjas. Atstovavo Dramblio Kaulo Kranto rinktinei.

## Karjera
2011 m. rugpjūčio 16 d. pasirašė ketverių metų sutartį su Turkijos Galatasaray SK klubu.

## Rinktinė
2004 m. rugsėjo 5 d. debiutavo nacionalinėje komandoje.

Su rinktine žaidė 2006 m. pasaulio čempionate, 2006, 2008, 2010 m. Afrikos Tautų taurės čempionatuose.

## Dalyvavimas čempionatuose

|}

## Išnašos

## Nuorodos
*
Leliūnai (Kretinga)

**Leliūnai** – kaimas šiaurės rytinėje Kretingos rajono savivaldybės dalyje, 6 km į pietryčius nuo Grūšlaukės ir 5 km į vakarus nuo Salantų, prie Pestupio upelio. Seniūnaitijos centras.

## Etimologija

Pavadinimas kilo iš asmenvardžio *Leliūnas* daugiskaitos formos.

## Geografija

Kaimo žemės ribojasi su Bajoraliais, Juodupėnais, Kirkšiais, Bargaliu ir Klecininkais, šiaurėje siekia Juodupėnų mišką. Pietine dalimi teka Pestupis, praeina keliai Leliūnai–Mažieji Žalimai ir Klecininkai–Leliūnai. Centrine dalimi praeina kelias , o šiaurinė dalis driekiasi abipus kelio .

## Istorija

Kaimas įkurtas 1927 m., Lietuvos žemės reformos metu išparceliuoto Pesčių dvaro žemėje. Jo naujakuriai – buvę kumečiai ir Lietuvos kariuomenės kūrėjai savanoriai, kilę iš Pesčių apylinkės.

1927–1944 m. Bargalio seniūnijos, 1944–1950 m. ir 1954–1963 m. – Bargalio apylinkės centras.
Jame veikė Pesčių pradinė mokykla (įkurta 1923 m.).

Pokariu buvo kolūkio centras, vėliau – pagalbinė gyvenvietė. Joje veikė klubas-skaitykla (biblioteka), felčerio-akušerio punktas, kooperatyvo parduotuvė, Salantų tarybinio ūkio ūkinis-gamybinis centras, technikos dirbtuvės.

## Gyventojai

## Kultūros paveldas
* Pesčių I senosios kapinės (XVI a. – XVIII a. pab.)
* Pesčių II senosios kapinės (Leliūnų senkapis) (XVI a. – XVIII a. pr.)
* Leliūnų, Pesčių dvaro sodyba (XVIII a. – XX a. pr.)

## Šaltiniai

* Lietuvos žemės vardynas. – Leliūnų k., Salantų vls., Kretingos aps. – Surašė Ignas Gvazdinskas, 1935 m.

## Nuorodos
* [Valstybės archeologijos komisijos medžiaga](http://www.heritage.lt/vak/vako.php?kaim=Leli%C5%ABn%C5%B3%20km.(buv.Pes%EF%BF%BD?i%C5%B3%20dv.)&valsc=Salant%C5%B3%20vals.&byla=20&id=3029)
Lubiai

**Lubiai** – kaimas pietrytinėje Kretingos rajono savivaldybės dalyje, 8 km į pietryčius nuo Kartenos, prie kelio Dauginčiai–Kuliai, Alanto upelio dešiniajame krante. Veikia Kretingos rajono Kartenos vidurinės mokyklos Kalniškių pagrindinio ugdymo skyrius.

## Geografija

Įsikūręs abipus Alanto upės ir jo kairiojo intako Žvalginio santakos. Centrine dalimi praeina kelias Dauginčiai–Kuliai (Saulėtekio g.). Nuo jo į pietvakarius atsišakoja Mokyklos gatvė (kelias ), jungianti su Kalniškiais, o į šiaurės rytus – retai naudojamas kelias link išnykusio Eitučių kaimo. Lubiuose yra dar 4 gatvės: Beržų, Miško, Sodų ir Tvenkinio. Kaimo vakariniu pakraščiu teka Alanto upelis, skiriantis gyvenvietę nuo Kalniškių). Pietiniu pakraščiu teka Žvalginis, abipus kurio žemupio plyti didžiausias kaimą supančių miškų masyvas.

## Istorija

Kaimas išaugo XVII a. Žvalginio upelio dešiniajame krante, netoli jo santakos su Alanto upe. Ilgą laiką jis vadinosi Kalniškiais, o kaimo žemės plytėjo abipus Alanto upės. 1849 m. kaime gyveno 70 baudžiauninkų šeimų, ėjusių lažą Aleksandravo dvare.

Baudžiavą panaikinus, po 1861 m. kaimas buvo padalintas pusiau. Kairiajame Alanto krante įsikūrė iš dvaro žemę išsipirkę valstiečiai, kurie buvo priskirti Kartenos valsčiaus Kartenos seniūnijai. Grafui Pliateriui dešiniajame Alanto krante likusi kaimo dalis buvo priskirta prie Kartenos (Gaudučių) dvaro ir neoficialiai pavadinta *Lubiais*, kadangi čia gyveno daug *Lubio* pavardę turinčių valstiečių.

Nuo XIX a. prie Alanto upės stovėjo Lubių vandens malūnas, kuriame grūdų susimalti atvykdavo ir aplinkinių kaimų ūkininkai. Pro malūną ėjo senasis Kartenos–Budrių–Kulių kelias, o per upę buvo nutiestas tiltas. 1944 m. vokiečiai traukdamiesi tiltą užminavo. Bandydami jį išminuoti ir suremontuoti, žuvo keli Kalniškių ir Anužių kaimų gyventojai.

1923 m. surašymo duomenimis kaimas jau oficialiai vadinamas Lubiais, nors skliausteliuose dar patikslinama – Kalniškiai. Kaime buvo 11 ūkių.

Pokario metais Simono Gaudučio sodyboje buvo įrengtos Kardo rinktinės Buganto kuopos partizanų slėptuvės. 1948 m. rugpjūčio 12 d. enkavedistai ir stribai sodybą apsupo. Susišaudymo metu žuvo Buganto kuopos vadas Juozas Martinaitis–Meškerė, adjutantas Kazys Stropus–Klevas, Aleksas Malakauskas–Donėlaitis ir partizanų ryšininkė, sodybos šeimininkė Apolonija Gaudutienė-Venklutienė (1898–1948). Jos vyrą ir sūnų Joną enkavedistai suėmė ir išvežė į lagerius.

1949 m. į Sibirą buvo ištremta Jono Lubio, o 1951 m. – Antano Grupo šeimos, kuriose buvo 10 žmonių.

1949 m. kaimo valstiečiai buvo suginti į Eitučių kolūkį, kuris 1952 m. prijungtas prie Kalniškių kolūkio, o 1958 m. pavadintas Pergalės vardu (vėliau grąžintas Kalniškių vardas). Ilgą laiką kolūkio administracija ir raštinė buvo įsikūrusi tremtinio Jono Lubio sodyboje, kurioje taip pat veikė pieninė, biblioteka (nuo 1952 m.) ir parduotuvė.

Nuo 1962 m. kaime veikė kultūros namai, vėliau perkelti į Kalniškius.

2002 m. pradžioje kaime buvo 61 ūkis, veikė Kalniškių pagrindinė mokykla.

## Gyventojai

## Kultūros paveldas
* Monumentalus kryžius (1901 m.)
* Paminklas Buganto kuopos partizanams (pastatytas 2012–2013 m.)

## Šaltiniai
Spygliuotosios plokščiagalvės

**Spygliuotosios plokščiagalvės** (*Hoplichthyidae*) – skorpenžuvių (*Scorpaeniformes*) būrio žuvų šeima. Dydis – iki 43 cm. Kūnas pailgas. Galva labai plokščia. Paplitusios Indijos ir Ramiajame vandenynuose.

Šeimoje 1 gentis ir 11 rūšių.

## Nuorodos
*Spygliuotųjų plokščiagalvių (''Hoplichthyidae'') žuvų iliustracijos ir rūšių sąrašas
Soros Fund Management

**Soros Fund Management LLC** – rizikos draudimo fondų valdytoja, kuri buvo įsteigta Džordžo Sorošo 1969 m. Jai priklauso Quantum Group of Funds apribotos rizikos fondai. Įmonė klientų patikėtas lėšas investuoja į akcijų, žaliavų, valiutų bei obligacijų rinkas. Taip pat ji savo investicijas kreipia į privataus kapitalo ir rizikos kapitalo fondus. Ji valdo $21 mlrd. USD vertės turtą.

## Išnašos
Dejan Stanković

**Dejan Stanković** (*Дејан Станковић*; g. 1978 m. rugsėjo 11 d.) – buvęs futbolininkas, Serbijos ir Juodkalnijos rinktinės saugas.

## Karjera
### Žaidėjo karjera
Kitados priklausė FK Teleoptik ir FK Crvena zvezda jaunimo ekipoms. Nuo 1994 m. rungtyniavo FK Crvena zvezda pagrindinėje komandoje.

1998–2024 m. priklausė SS Lazio (Italija). 2004–2013 m. atstovavo Milano „Inter“ klubui.

2013 m. paskelbė apie profesionalo karjeros pabaigą. 

### Trenerio karjera
Nuo 2014 m. dirbo treneriu. 2014–2015 m. sezone dirbo Udinese Calcio vyr. trenerio asistentu. 

2019–2022 m. buvo FK Crvena zvezda strategu. 2022–2023 m. dirbo UC Sampdoria.

Nuo 2023 m. rugsėjo 5 d. – Ferencvárosi TC (Vengrija).

## Rinktinė
1998 m. debiutavo Serbijos ir Juodkalnijos rinktinėje. 

Su rinktine žaidė 2006 m. pasaulio čempionate, kur per trejas žaistas rungtynes atliko vieną rezultatyvų perdavimą.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt  (žaidėjas)
* Ttransfermarkt  (treneris)
Trumpalaikis vertybinių popierių skolinimas

**Trumpalaikis vertybinių popierių skolinimas** arba **pardavimas skolon**  () – sandoris, kai pardavėjas parduoda vertybinius popierius, kurie jam nepriklauso, ir pirkėjui perduoda pasiskolintus vertybinius popierius.

Trumpalaikis vertybinių popierių skolinimas skirstomas į „pridengtą“ (), kai pardavėjas pardavimo momentu jau yra pasiskolinęs parduodamus vertybinius popierius (arba susitaręs tai padaryti), ir „nuogą“ (), kai pardavėjas to nėra padaręs. Pastaruoju atveju pasitaiko, kad pardavėjas negali laiku pristatyti vertybinių popierių.

Trumpalaikis vertybinių popierių skolinimas trumpam sumažina vertybinio popieriaus rinkos kainą. Jei paklausos kreivė nepakinta, kaina grįžta į pradinę padėtį, kai pardavėjas turi išpirkti vertybinius popierius, kad galėtų juos grąžinti skolintojui. Pardavėjas turi pelno, jei paklausos kreivė nusileidžia papildomai, ne tik dėl paties pardavimo. Dėl to pelno gauna tie pardavėjai, kurie teisingai nuspėja, kurių vertybinių popierių kaina kris.

## Išnašos
Ognjen Koroman

**Ognenas Koromanas** (g. 1978 m. rugsėjo 19 d.) – Serbijos futbolininkas, rungtyniavęs saugo pozicijoje.

Nacionalinėje komandoje žaidė nuo 2002 metų, su rinktine žaidė 2006 m. pasaulio čempionate, kur per dvejas rungtynes aikštėje praleido 97 minutes. Vėliau atstovavo Serbijos rinktinę.

## Laimėjimai

* Serbijos Superlyga: 2006–07
* Serbijos futbolo taurė: 2006–07

## Dalyvavimas čempionatuose

|}

## Išnašos

## Nuorodos
*
Ivica Dragutinović

**Ivica Dragutinovičius** (; g. 1975 m. lapkričio 13 d.) – buvęs futbolininkas, žaidęs Serbijos ir Juodkalnijos rinktinės gynėjo pozicijoje.

Nacionalinėje komandoje žaidė nuo 2000 metų, su rinktine žaidė vienerias 2006 m. pasaulio čempionato rungtynes. Vėliau tapo Serbijos rinktinės nariu, bet dėl patirtos traumos negalėjo pilnai pasiruošti 2010 m. pasaulio čempionatui ir jame nedalyvavo.

## Dalyvavimas čempionatuose

|}

## Išnašos

## Nuorodos
*
Goran Gavrančić

**Goran Gavrančić** (g. 1978 m. rugpjūčio 2 d.) – buvęs Serbijos futbolininkas, gynėjas.

Nacionalinėje komandoje žaidė 2002-2006 metais, su rinktine žaidė 2006 m. pasaulio čempionate.

## Laimėjimai
**Dynamo Kyiv**
* Vyscha Liha: 2000–01, 2002–03, 2003–04, 2006–07
* Ukrainos futbolo taurė: 2002–03, 2004–05, 2005–06, 2006–07
* Ukrainos supertaurė: 2004, 2006, 2007

**Partizan**
* Serbijos Superlyga: 2008–09
* Serbijos futbolo taurė: 2008–09

## Dalyvavimas čempionatuose

|}

## Išnašos

## Nuorodos
*
Angliažuvinės

**Angliažuvinės** (*Anoplopomatidae*) – skorpenžuvių (*Scorpaeniformes*) būrio žuvų šeima. Dydis – iki 180 cm. Paplitusios šiaurinėje Ramiojo vandenyno dalyje nuo Kalifornijos iki Japonijos. Kūnas ilgas ir plokščias. Nugariniai pelekai du, vienas iš jų su 12-30, kitas – su 1-2 dygliais.

Šeimoje dvi gentys ir 2 rūšys.

## Gentys
*Mažosios angliažuvės (*Anoplopoma*)  
*Didžiosios juodžuvės (*Erilepis*)
 
## Nuorodos
* Family Anoplopomatidae – Sablefishes
Euzebiusz Smolarek

**Eusebiušas „Ebi“ Smolarekas** (g. 1981 m. sausio 9 d.) – buvęs futbolininkas, treneris Lenkijos rinktinės saugas.
{[atnaujinti}}
Nacionalinėje komandoje žaidžia nuo 2002 metų, su rinktine žaidė 2006 m. pasaulio čempionate, kur per trejas rungtynes žaidė 264 minutes, du kartus smūgiavo į vartų plotą.

## Dalyvavimas čempionatuose

|}

## Išnašos

## Nuorodos
* 
* Euzebiusz Smolarek  (ebismolarek.com)
*  Euzebiusz Smolarek (90minut.pl)
Zermatizmas

**Zermatizmas** – pseudomokslas, kuriam pradžią davė lenkų kilmės JAV imigrantas, skulptorius Stanislavas Šukalskis. Zermatizmas teigia, kad visa žmonijos kultūra po biblinio didžiojo tvano kilo iš Velykų salos, visos kalbos išsivystė iš vienos *protong* kalbos ir panašiai. Skirtumus tarp skirtingų žmonių rasių ir kultūrų zermatizmas aiškina tarprūšiniu kryžminimusi, pavyzdžiui, tarp žmogaus ir ječio.

## Nuorodos
* Paranormality.com: straipsnis apie zermatizmą
* Ubersite: Zermatism and Utopia
Edison Méndez

**Edisonas Mendesas** (g. 1979 m. kovo 16 d.) – buvęs futbolininkas, Ekvadoro rinktinės saugas.

## Karjera

## Rinktinė
Nacionalinėje komandoje rungtyniavo nuo 2000 metų. Su rinktine žaidė 2006 m. pasaulio čempionate, kur per ketverias rungtynes atliko 2 rezultatyvius perdavimus.

## Dalyvavimas čempionatuose

|}

## Išnašos

## Nuorodos
* Transfermarkt
Terpūginiai

**Terpūginiai** (*Hexagrammidae*) – skorpenžuvių (*Scorpaeniformes*) būrio žuvų šeima. Dydis – apie 50 cm. Paplitę Ramiojo vandenyne šiaurinėje arktinėje dalyje priekrantėse.

Šeimoje 5 gentys, 12 rūšių.
## Gentys
*Paprastieji terpūgai (*Hexagrammos*)
*Dantytieji terpūgai (*Ophiodon*)
*Dėmėtieji terpūgai (*Oxylebius*)
*Vienpelekiai terpūgai (*Pleurogrammus*)
*Dygieji terpūgai (*Zaniolepis*)
Tekodontozauras

**Tekodontozauras** (*Thecodontosaurus antiquus*) – prozauropodas, gyvenęs vėlyvojo triaso ir ankstyvosios kreidos laikotarpiais Europoje ir Afrikos pietinėje dalyje. Ilgis – 2,1 m. Taip pavadintas 1842 m., kai Anglijos pietvakariuose rasti jo kaulai.

Kaip ir anchizauras, šis dinozauras buvo lengvai sudėtas, tik turėjo trumpesnį kaklą ir daugiau dantų.
Giovanni van Bronckhorst

**Džiovanis van Bronkchorstas** (g. 1975 m. vasario 5 d.) – indoneziečių kilmės buvęs olandų futbolininkas, Nyderlandų rinktinės gynėjas.

## Karjera

## Rinktinė
Nacionalinėje komandoje žaidė nuo 1996 metų, su rinktine žaidė trejose 2006 m. pasaulio čempionato rungtynėse, čempionato aštuntfinalyje žaidėjui parodytos dvi geltonos kortelės ir pačioje rungtynių pabaigoje jis išvarytas iš aikštės. 2010 m. gegužės 12 d. paskelbė, kad baigs profesionalaus futbolininko karjerą. 2010 m. liepos 26 d. sužaidė paskutines rungtynes karjeroje – atstovavo Roterdamo „Feyenoord“ komandai draugiškose rungtynėse su Mallorca ekipa.

## Dalyvavimas čempionatuose

|}

## Išnašos

## Nuorodos
*
Alternatyvios investicijos

**Alternatyvios investicijos** – kitos nei klasikinės akcijų ir obligacijų investicijos. Alternatyvios investicijos dėl savo brangumo, investicijų masto ir žinių reikalavimo tradiciškai yra pasiekiamos tik instituciniams investuotojams. Šių investicijų rizika yra didelė, nes investavimo rezultatai gali stipriai nukrypti nuo kapitalo rinkų tendencijų.

Prie alternatyvių investicijų priskiriamos investicijos į nekilnojamąjį turtą, pramoninius ir tauriuosius metalus, žemės ūkio produktus, užsienio valiutas, struktūrizuotus finansinius produktus, išvestines finansines priemones, privatų kapitalą, emocinį turtą bei labai specifinių strategijų investicijos. Investavimo strategijos gali būti įvairios – nuo investavimo priešinga rinkos judėjimui kryptimi (; vertybinių popierių pardavimas skolon) iki aktyvaus vertybinių popierių kainų svyravimų panaudojimo ().

## Alternatyvių investicinių produktų sektorius

Alternatyvių investicinių produktų sektorių sudaro nekilnojamojo turto, biržoje prekiaujami, apribotos rizikos ir privataus kapitalo fondai. 

Šis sektorius teikia turto valdytojams didesnių diversifikavimo galimybių, žada didesnį pelną investuotojams ir apskritai gali padidinti bendrą rinkos likvidumą. Tačiau alternatyvios investavimo strategijos yra sudėtingesnės, o jų rizikos lygis yra didesnis, nei įprastų investavimo priemonių.

Dalyvavimas privataus kapitalo fonduose () reikalauja ilgalaikio įsipareigojimo skirti investicijas fondui ir aktyvaus dalyvavimo jų valdyme. Tačiau privataus kapitalo fondai susiduria su papildomais sunkumais dėl mokesčių, o daugelis tokių fondų struktūrų nėra savitarpiškai valstybių narių pripažįstamos. Apribotos rizikos fondai () naudoja įvairias investavimo strategijas ir priemones, jų nevaržo teisinė veiklos reglamentacija, būdinga įprastiniams investiciniams fondams.

Nacionalinių teisės aktų skirtumai kelia reguliavimo sistemos fragmentacijos pavojų, o tai gali kliudyti šios rūšies verslo įmonių vystymuisi. Šiam sektoriui plečiantis, ypač jei Europos mažmeniniams investuotojams taps labiau prieinami alternatyvūs investavimo produktai, bus vis didesnis nuoseklios ir aiškios strategijos dėl šio sektoriaus Europos lygmeniu poreikis.
John Heitinga

**Džonas Heitinga** (g. 1983 m. lapkričio 15 d.) – buvęs futbolininkas, gynėjas. Atstovavo Nyderlandų rinktinei.

## Karjera
Debiutavo Amsterdamo klubo pagrindinėje komandoje 2001 m. rugpjūčio 26 d. rungtynėse prieš Roterdamo „Feyenoord“ ir greitai įsitvirtino pagrindinėje sudėtyje. 2002–2003 metais patyrė dvi sunkias traumas, dėl kurių visus metus beveik nežaidė. 2003–2004 metų sezono pradžioje po traumų grįžo į komandą, kur tapo vienu svarbiausių komandos gynėjų. 2004–2005 metų sezone kritus sportinei formai, Heitinga nemažą dalį sezono praleido ant atsarginių suolelio ir tik 2005 metų gale vėl užsitikrino vietą pagrindiniame vienuoliktuke.

2008 m. gegužės 26 d. perėjo į Atlético de Madrid klubą.

2009 m. rugsėjo 1 d. pasirašė penkerių metų, 6 m. svarų sutartį su Everton klubu. Iki 2013 m. Heitinga buvo vienas pagrindinių klubo gynėjų, tačiau į komandą atėjus treneriui Roberto Martinezui, jį iš pagrindinės sudėties išstūmė kiti futbolininkai. 2014 m. pradžioje, prieš pat baigiantis perėjimų laikotarpiui, jis už dyką persikėlė į Londono Fulham.

## Rinktinė
Nacionalinėje komandoje žaidė nuo 2004 metų vasario 18 d. 

Su rinktine žaidė 2004 metų Europos čempionate, taip pat 2006 m. pasaulio čempionate, kur per trejas rungtynes aikštėje išbuvo 159 minutes.

## Dalyvavimas čempionatuose

|}

## Išnašos

## Nuorodos
*
Gerardo Torrado

**Cherardas Toradas** (*Gerardo Torrado Diez de Bonilla*; g. 1979 m. balandžio 30 d.) – futbolininkas, Meksikos rinktinės ir Cruz Azul klubo saugas.

## Karjera

## Rinktinė
1999 m. debiutavo nacionalinėje rinktinėje.

Su rinktine žaidė 2006 m. pasaulio čempionate, kur per 3 rungtynes aikštėje išbuvo 218 minučių.

## Dalyvavimas čempionatuose

|}

## Išnašos

## Nuorodos
*
Carlos Salcido

**Karlosas Salsidas** (g. 1980 m. balandžio 2 d.) – buvęs futbolininkas, Meksikos rinktinės gynėjas.

## Karjera

2010 m. rugpjūčio 27 d. pasirašė trejų metų kontraktą su Fulham klubu.

## Rinktinė
2004 m. rugsėjo 8 d. debiutavo Nacionalinėje komandoje.

Su rinktine žaidė 2005 m. Konfederacijų taurėje, 2006 m. pasaulio čempionate.

2012 m. olimpiadoje Salsidas su Meksikos U-23 rinktine laimėjo aukso medalį (dalyvavo kaip 1 iš 3 vyresnių žaidėjų).

## Dalyvavimas čempionatuose

|}

## Išnašos

## Nuorodos
*
Javad Nekounam

**Džavadas Nekunamas** (; g. 1980 m. rugsėjo 7 d.) – buvęs futbolininkas, Irano rinktinės saugas.

## Karjera
; Futbolininko karjera
Karjerą pradėjo Pas Tehran. 2005 m. persikėlė į Al-Wahda (JAE).  2006 m. rungtyniavo Al-Sharjah (JAE). 2006–2012 m. priklausė Osasuna. Nuo 2012 m. atstovavo Esteghlal FC. 2014 m. rungtyniavo Al-Kuwait, o netrukus persikėlė į Osasuna (Ispanija).

; Trenerio karjera
Baigęs profesionalaus futbolininko karjerą ėmėsi trenerio veiklos.

## Rinktinė
2000 m. gegužės 31 d. debiutavo nacionalinėje komandoje.

Su rinktine žaidė dvejose 2006 m. pasaulio čempionato rungtynėse.

## Dalyvavimas čempionatuose

|}

## Išnašos

## Nuorodos
* 
*
Nuno Valente

**Nunu Žoržas Pereira Silva Valentė** (*Nuno Valente*; g. 1974 m. rugsėjo 12 d.) – buvęs portugalų futbolininkas. Atstovavo Portugalijos rinktinei.

## Karjera
1993–1994 m. atstovavo SC Portimonense. Nuo 1994 m. rungtyniavo Sporting. 1996–1997 m. priklausė CS Marítimo. 1997 m. grįžo į Sporting. 1999–2002 m. atstovavo UD Leiria. 
2002–2005 m. priklausė FC Porto, o 2005 m. persikėlė į Everton FC (Anglija).

## Rinktinė
2002 m. rugsėjo 7 d. debiutavo nacionalinėje komandoje draugiškose rungtynėse prieš Angliją. Susitikimas baigėsi lygiosiomis (1-1).

Su rinktine žaidė 2006 m. pasaulio čempionate. 

2008 m. lapkričio 22 d. paskelbė pasitraukiantis iš nacionalinės rinktinės.

## Pasiekimai
; su FC Porto:
* UEFA taurė (2003 m.)
* Portugalijos lygos čempionas (2003, 2004)
* UEFA čempionų lygos laimėtojas (2004)
* FIFA pasaulio klubų čempionas (2004)

## Dalyvavimas čempionatuose

|}

## Išnašos

## Nuorodos
* Transfermarkt (žaidėjas)
* Transfermarkt (treneris)
João Pereira Jamba

**João Pereira**, arba **Jamba** (g. 1977 m. liepos 10 d.) – buvęs futbolininkas, gynėjas. Atstovavo Angolos rinktinei.

## Karjera
1996 m. pradėjo karjerą 1º de Maio klube. Nuo 1997 m. atstovavo AS Aviacao klubui. 2007 m. perėjo į Atlético Petróleos Luanda. Nuo 2008 m. priklausė AS Aviacao klubui.

## Rinktinė
1998 m. liepos 19 d. debiutavo nacionalinėje komandoje rungtynėse prieš Mozambiką.

Su rinktine žaidė 2006 m. pasaulio čempionate, 2006, 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Manuel Antonio Cange

**Manuel Antonio Cange**, labiau žinomas pravarde **Locó** (g. 1984 m. gruodžio 25 d.) – buvęs futbolininkas, gynėjas. Atstovavo Angolos rinktinei.

## Karjera
Kitados rungtyniavo Benfica Luanda, Atlético Petróleos. 2005 m. grįžo į Benfica Luanda. 2006 m. persikėlė į Primeiro de Agosto. Nuo 2009 m. rungtyniavo Atlético Petróleos. 2012 m. perėjo į Santos.

## Rinktinė
2003 m. gegužės 31 d. debiutavo nacionalinėje komandoje draugiškose rungtynėse prieš Gaboną.

Su rinktine žaidė 2006 m. pasaulio čempionate. Taip pat dalyvavo 2006 ir 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
* 
* Globalsportsarchive
André Venceslau Valentim Macanga

**Andrė Venseslau Valentinas Makanga** (g. 1978 m. gegužės 14 d.) – futbolininkas, Angolos rinktinės saugas.

## Karjera
karjeros pradžioje rungtyniavo CD Arrifanense, žaidė Vilanovense FC, bei Salgueiros. 2000 m. perėjo į FC AlvercaVitória, 2001 m. persikėlė į AA Coimbra. 2003–2004 m. atstovavo Boavista FC. 2004 m. persikėlė į Gaziantepspor (Turkija). Nuo 2005 m. rungtyniavo Kuwait SC (Kuveitas). 2010 m. perėjo į Al Jahra (Kuveitas).

## Rinktinė
1999 m. rugsėjo 26 d. debiutavo Nacionalinėje komandoje prieš Namibiją. 

Su rinktine žaidė dvejas 2006 m. pasaulio čempionato rungtynes, antrosiose rungtynėse gavo dvi geltonas korteles, buvo pašalintas iš aikštės ir paskutinėse rungtynėse negalėjo žaisti. Dalyvavo 2006 ir 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Tim Cahill

**Timotis Džoelis Keihilas** (g. 1979 m. gruodžio 6 d.) – iš Samoa kilęs Australijos futbolininkas, Australijos rinktinės klubo saugas. Jam priklauso greičiausio įvarčio JAV MLS lygos rezultatas, pasiektas 2013 m. spalio 20 d. rungtynėse su Houston Dynamo – 7 rungtynių sekundė. Jis žinomas dėl savo tikslių smūgių galva.

## Rinktinė
Nacionalinėje komandoje žaidė nuo 2004 m. kovo 30 d. Su rinktine žaidė 2006 m. pasaulio čempionate, kur pirmosiose rungtynėse į aikštę išbėgo tik antrame kėlinyje, o rungtynių pabaigoje į Japonijos vartus įmušė 2 įvarčius, tapdamas pirmuoju Australijos futbolininku, įmušusiu įvartį pasaulio čempionato finaliniame etape. Tose rungtynėse jis taip pat buvo išrinktas geriausiu rungtynių žaidėju. Su 50 įvarčių per 108 rungtynes nacionalinėje komandoje jis yra rezultatyviausias futbolininkas Australijos rinktinės istorijoje.

Keihilas yra vienintelis australas, rungtyniavęs 4 pasaulio futbolo čempionatuose.

## Laimėjimai
* AFC Azijos taurė: 2015 m.

## Dalyvavimas čempionatuose

|}

## Išnašos

## Nuorodos
*
John Aloisi

**Džonas Aloizis** (g. 1976 m. vasario 5 d.) – buvęs futbolininkas, puolėjas. Atstovavo Australijos rinktinei.

## Karjera

2011 m. vasario 12 d. baigė profesionalo karjerą.

## Rinktinė
1997 m. kovo 12 d. debiutavo Nacionalinėje komandoje.

Su rinktine žaidė 2005 m. Konfederacijų taurėje, kur įmušė 4 įvarčius ir buvo rezultatyviausias komandos žaidėjas. 2006 m. pasaulio čempionato atrankos varžybose įmušė lemiamą 11 m. baudinį, po kurio komanda pateko į čempionatą.

2006 m. čempionato pirmosiose rungtynėse prieš Japoniją žaidė nuo 75 minutės ir pačioje rungtynių pabaigoje įmušė trečiąjį komandos įvartį, iš viso per ketverias rungtynes aikštėje išbuvo 76 minutes, pelnė vieną įvartį bei atliko 2 rezultatyvius perdavimus.

## Dalyvavimas čempionatuose

|}

## Išnašos

## Nuorodos
*
Šunsuke Nakamura

**Šunsuke Nakamura** (; g. 1978 m. birželio 24 d.) – futbolininkas, Japonijos rinktinės ir Yokohama F. Marinos klubo saugas.

2009 m. birželio 23 d. pasirašė sutartį su RCD Espanyol klubu. 2010 m. vasario pabaigoje paliko Ispaniją ir grįžo į gimtinę.

Su Celtic klubu 2006 m. laimėjo Škotijos čempionatą ir taurę.

Nacionalinėje komandoje žaidžia nuo 1998 m. vasario 15 d., su rinktine laimėjo 2000 ir 2004 metų Azijos taurę. Taip pat žaidė 2006 m. pasaulio čempionate, kur žaidė visose trejose rungtynėse, o pirmosiose rungtynėse įmušė įvartį į Australijos vartus. 2010 m. liepos 1 d. paskelbė pasitraukiantis iš nacionalinės rinktinės.

## Dalyvavimas čempionatuose

|}

## Nuorodos